20 S. VISSERING 



Simplex quoque nautae hominum genus. Sed longe ferocius, sive quia 

 solent saeva discrimina fluctuum tentare, sive quod lautiore utuntur victu. 

 Truces sunt et asperi; strenui quidem, sed in perdurando quam ad impe- 

 tum validiores. Certe mecum vovebitis, A. A., fore, ut aliquando tales 

 viri ex iuventute nostra Leidensi prodeant. 



Longe ab his diversi mercatores et negotiatores et omne genus opificum, 

 qui colunt urbes, quo undique convenire solent liospites populares et ex- 

 tranei , quorum perpetuo commercio astutiores evadunt. Industrii sunt et 

 dexteri et in negotia propensi; callidi ad lucrum capessendum ex inscitia 

 et vanitate eorum quibuscum iis est negotium, et acerrime ius suum per- 

 sequentes cum data sit facultas. Ubi vero par pari occurrit aut lex utrique 

 aequa, omnium sunt ingenuissimi. Quod non adeo profectum videtur e 

 sensu boni rectique, quam ex usu et necessitate commerciorum,- quae 

 scilicet baud minus a bona fide pendent quam bella a disciplina. Apud 

 hos inprimis cernas stupenda ista opum incrementa ; quippe qui his solis 

 parandis per totam vitam incumbant, nee quidquam antiquius habeant 

 quam vacare a rei publicae curis: nihil enim flagitant nisi tuto et quiete 

 bonis suis frui, et fortunas administrare. Quorum tamen nonnulli, si 

 tandem satis divitiarum partum est, filios in patriciorum morem educant, 

 filias in optimatium familias elocant. Hoc modo multis ex eo ordine via 

 ad summos in civitate honores munitur. 



Hae autern gentes, quae de patrimonio vivunt, multum a caeteris dif- 

 ferunt educatione et elegantia vitae, quamquam eadem iis victus modestia 

 et parcimonia. His quasi proprium concessum est Rempublicam gerere; 

 quae munera obeunt non ita lucrandi gratia quam honoris. Re familiari 

 contenti ambiunt tantum civium existirnationem. Filios liberaliter insti- 

 tuunt, primum in scholas missos, mox in Universitates quae sunt Lugduni 

 et Ultraiecti, ubi humaniora doceantur sed apprivne lurisprudentiam. Post 

 adolescentes peregrinatum eunt, quemadmodum apud nos nobiliorum iuven- 

 tus solet, sed vix ultra Angliam, Galliamve progrediuntur. Instituuntur 

 hac ratione, quo magis idonei fiant civitati reguudae. At non raro in 

 patriam revertuntur nil nisi peregrines mores male sirnulare edocti. 



Postremum vitium imputatur quoque nobilibus, quos admodum dissi- 

 miles caetero populo esse et nimium genus suum iactare perhibet noster. 



